

**Степногорск қаласы бойынша 2013 жылға арналған субсидия алушылардың тiзiмiне қосуға өтiнiмдердің ұсыну мерзiмдерін және субсидияланатын ауыл шаруашылығы басым дақылдарының әрбір түрі бойынша егіс жүргізудің оңтайлы мерзiмдерiн анықтау туралы**

***Күшін жойған***

Ақмола облысы Степногорск қаласы әкімдігінің 2013 жылғы 18 сәуірдегі № А-4/164 қаулысы. Ақмола облысының Әділет департаментінде 2013 жылғы 30 сәуірде № 3713 болып тіркелді. Қолданылу мерзімінің аяқталуына байланысты күші жойылды - (Ақмола облысы Степногорск қаласы әкімдігінің 2014 жылғы 5 қарашадағы № 03-45ш/2838 хатымен)

      Ескерту. Қолданылу мерзімінің аяқталуына байланысты күші жойылды - (Ақмола облысы Степногорск қаласы әкімдігінің 05.11.2014 № 03-45ш/2838 хатымен).

      РҚАО ескертпесі.

      Құжаттың мәтінінде түпнұсқаның пунктуациясы мен орфографиясы сақталған.

      "Қазақстан Республикасындағы жергiлiктi мемлекеттiк басқару және өзiн-өзi басқару туралы" Қазақстан Республикасының 2001 жылғы 23 қаңтардағы Заңына, Қазақстан Республикасы Үкiметiнiң 2011 жылғы 4 наурыздағы № 221 қаулысымен бекiтiлген, Өсiмдiк шаруашылығы өнiмiнiң шығымдылығы мен сапасын арттыруға жергiлiктi бюджеттерден субсидиялау қағидасына сәйкес, "А.И.Бараев атындағы астық шаруашылығы ғылыми-өндiрiстiк орталығы" жауапкершiлiгi шектеулi серiктестiгiнiң 2013 жылғы 13 наурыздағы № 177 қорытындысы негiзiнде Степногорск қаласының әкiмдiгi **ҚАУЛЫ ЕТЕДІ:**

      1. Қосымшаға сәйкес Степногорск қаласы бойынша 2013 жылға арналған субсидия алушылардың тiзiмiне қосуға өтiнiмдердің ұсыну мерзiмдері және субсидияланатын ауыл шаруашылығы басым дақылдарының әрбір түрі бойынша егіс жүргізудің оңтайлы мерзiмдерi анықталсын.

      2. Осы қаулының орындалуын бақылау Степногорск қаласы әкiмiнiң орынбасары Ә.Қ.Күмпекеевке жүктелсiн.

      3. Қала әкiмдiгiнiң осы қаулысы Ақмола облысының Әдiлет департаментінде мемлекеттiк тiркелген күннен бастап күшiне енедi және ресми жарияланған күннен бастап қолданысқа енгiзiледi.

*Степногорск қаласының әкімі                М.Тақамбаев*

Степногорск қаласы әкімдігінің

2013 жылғы 18 сәуірдегі

№ А-4/164 қаулысына

қосымша

 **Степногорск қаласы бойынша 2013 жылға арналған субсидия алушылардың тiзiмiне қосуға өтiнiмдердің ұсыну мерзiмдері және субсидияланатын ауыл шаруашылығы басым дақылдарының әрбiр түрi бойынша егіс жүргізудің оңтайлы мерзiмдерi**

|  |  |  |  |
| --- | --- | --- | --- |
| № р/р | Субсидияланатын басым ауыл шаруашылығы дақылдарының түрлерi | Оңтайлы себу мерзiмдерi | Субсидия алушылардың тізіміне қосуға өтінімдер тапсыру мерзімі |
| 1 | орташа кеш жаздық бидай | 15-нен 23 мамырға дейiн | 24 мамырға дейiн |
| 2 | орташа піскен жаздық бидай | 18-нен 26 мамырға дейін | 27 мамырға дейін |
| 3 | орташа ертерек жаздық бидай | 21-нен 30 мамырға дейiн | 31 мамырға дейiн |
| 4 | жаздық арпа | 29 мамырдан 4 маусымға дейiн | 5 маусымға дейiн |
| 5 | сұлы | 27-нен 30 мамырға дейiн | 31 мамырға дейiн |
| 6 | картоп | 10-нан 25 мамырға дейiн | 27 мамырға дейiн |
| 7 | көкөніс-бақша дақылдары ашық топырақта | 12 мамырдан 14 маусымға дейiн | 17 маусымға дейiн |
| 8 | бір жылдық шөптер | 17-нен 25 мамырға дейін | 27 мамырға дейін |
| 9 | көп жылдық шөптер (ерте көктемгі егістік) | 30 сәуірге дейін | 2 мамырға дейiн |
| 10 | көп жылдық шөптер (көктемгі егістік) | 1-нен 12 мамырға дейін | 13 мамырға дейiн |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК